**Mežrozīte**

Ugunssārtiem ziediem zied

Mežrozīte jaukā.

Gadi nāk, un gadi iet,

Bet viņa zied un zied!

 Mežrozīte sarkanā,

 Tu kā liesma spītīgā skurbumā,

 Pat lietū un negaisā,

 Mirdzi laukā.

Ja man dažreiz skumji kļūst,

Paskatos, kā laukā,

Mežrozīte, sveicot mūs,

Cauri vasarām zied un zied!

 Mežrozīte sarkanā,

 Tu kā liesma spītīgā skurbumā,

 Pat lietū un negaisā,

 Mirdzi laukā.

Ugunssārtiem ziediem zied

Mežrozīte jaukā,

Gadi nāk un gadi iet,

Viņa sarkdama zied un zied!

 Mežrozīte sarkanā,

 Tu kā liesma spītīgā skurbumā,

 Pat lietū un negaisā,

 Mirdzi laukā.